నవరాత్రి ఉత్సవాలలో మూలా నక్షత్రం రోజున అమ్మ సరస్వతీ దేవిగా భక్తులకు దర్శనమిస్తుంది. జ్ఞానానికి అధిష్టాన దేవత సరస్వతి. ఈమె బ్రహ్మ చైతన్యంతో హంసవాహనాన్ని అధిష్టించి ఉంటుంది. ఈశ్వరునికి పాదుకాంత దీక్ష ఇచ్చి, చతుష్షష్టి కళలను అనుగ్రహించినది సరస్వతీ దేవి. సంగీత రస స్వరూపమైన నెమలి వాహనంగా, ధవళ వర్ణ వస్త్రాలను ధరించి, అక్షమాలను, వీణను రెండు చేతులతో ధరించి , చందన చర్చితమైన దేహంతో దర్శనమిస్తుంది. సరస్వతి బుద్ధి ప్రదాయిని, వాగ్దేవి. సకల ప్రాణుల నాలికపై ఈ వాగ్దేవత నివసిస్తుందని స్మృతులు చెబుతున్నాయి. సరస్వతీ దేవిని అర్చిస్తే అజ్ఞానాంధకారం తొలగిపోతుంది. బుద్ధి వికాసం జరుగుతుంది. త్రిశక్తి స్వరూపాలలో ఈ అమ్మ మూడవ శక్తి. సరస్వతీ దేవత విద్యార్థుల పాలిట కల్పవల్లి. పెసరపప్పు పాయసాన్ని సరస్వతీ దేవికి నైవేద్యంగా నివేదించాలి.
పెసరపప్పు కొద్దిగా ఉడికిన తర్వాత పచ్చికొబ్బరి, పంచదార వేసి మరికొంతసేపు ఉడికించాలి. పాలు పోసి, దగ్గర పడిన తర్వాత నేతిలో వేయించిన జీడిపప్పు, కిస్మిస్ వేసి కలపాలి. చివర్లో యాలకుల పొడి వేసి దించితే సరిపోతుంది.
navaratri utsavaalalo mula nakshatram rojuna amma saraswati devigaa bhaktulaku darsanamistundi. ghnaanaaniki adhishtaana devata saraswati. eeme brahma chaitanyamtho hamsavaahanaanni adhishtinchi untundi. eshwaruniki paadukaanta deeksha ichi, chatushshashti kalalanu anugrahinchinadi saraswati devi. sangeeta rasa swaroopamaina nemali vaahanamgaa, dhavala varna vastraalanu dharinchi, akshamaalanu, veenanu rendu chetulatho dharinchi , chandana charchitamaina dehamto darsanamistundi. saraswati buddhi pradaayini, vagdevi. sakala praanula naalikapai ee vaagdevata nivasistundani smrutulu chebutunnaayi. saraswati devini archiste agnaanaandhakaaram tolagipotundi. buddhi vikasam jarugutundi. trisakti swaroopaalalo ee amma moodava sakti. saraswati devata vidyaarthula palita kalpavalli. pesarapappu paayasaanni saraswati deviki naivedyamgaa nivedinchaali.
pesarapappu koddigaa udikina tarvaata pachikobbari, panchadaara vesi marikontasepu udikinchaali. paalu posi, daggara padina tarvaata netilo veyinchina jeedipappu, kismis vesi kalapali. chivarlo yalakula podi vesi dinchithe saripotundi.